Benjaminas Kordušas

Benjaminas Kordušas – 1986 m. kūrybiniame susivienijime Lietuvos telefilmas pagal Jono Marcinkevičiaus to paties pavadinimo romaną sukurtas spalvotas dviejų serijų filmas. Drama. Filmo trukmė – 166 min.

 Kūrybinė grupė 
 Scenarijaus autorius ir režisierius – Vidmantas Bačiulis
 Kompozitorius – Mindaugas Urbaitis
 Dirigentas – Tauras Adomavičius
 Operatorius statytojas – Zigmas Pranas Gružinskas
 Dailininkas statytojas – Romualdas Lukšas
 Kostiumų dailininkas – Linas Kriščiūnas.

 Vaidina 
 Antanas Šurna – Benjaminas Kordušas
 Audronė Pliuskutė – Elena, jo dukra
 Juozas Jaruševičius – Andrius, ūkvedys
 Regina Varnaitė – Kotryna, ekonomė
 Eugenija Pleškytė – ponia Jadvyga Kantrikienė
 Vytautas Paukštė – grafas Pšidirskis
 Audris Chadaravičius – Dūnaitis
 Vaclovas Blėdis – Adomonis
 Sigutis Jačėnas – agronomas Jeronimas, jo sūnus
 Nijolė Lepeškaitė – Morta
 Eglė Barauskaitė – Mikasė Matūzienė, jos dukra
 Aurimas Babkauskas – Petras Matūzas
 V. Christauskas – ministras
 Vytautas Eidukaitis – bajoras Makovskis
 Aldona Janušauskaitė – Klevienė, samdinė
 Antanas Mackevičius – Izidorius
 Sigitas Račkys – Sūrantas
 Algirdas Sabalys – bajoras Vojcechovskis
 Silvija Rimeikienė – Anelė
 Juozas Meškauskas – Kristijonas
 Algirdas Grubliauskas – Vincas
 Algimantas Voščikas – Ksaveras
 Vytautas Grigolis – Ronkus
 taip pat Adrija Čepaitė, Henrika Hokušaitė, Rimgaudas Karvelis, Antanina Mackevičiūtė, Vladas Žirgulis, Antanas Tarasevičius, Violeta Podolskaitė, Kazys Tumkevičius, Romualdas Urvinis, Birutė Raubaitė, Algirdas Pintukas, Ona Juodytė, Vilhelmas Vaičekauskas, Aleksandras Ribaitis, Augustas Pajarskas, Ligija Ribaitienė, A. Saulevičius, V. Černavičius, B. Petravičius, J. Rakauskas, Algirdas Jacunskas ir kiti.

 Siužetas 
Benjaminas Kordušas – tragikomiška asmenybė, senosios dvarininkijos atstovas, jungianti savyje jos atsiminimus, įpročius ir ambicijas, neprisitaikymą prie naujų gyvenimo sąlygų. Kordušas gyvena „gerų laikų" prisiminimais: gražios kambarinės, šiltnamyje palmės, išplakti valstiečiai turi pabučiuoti pono ranką. Didžiuojasi, kad jo giminėje teka „Sapiegų kraujas", tačiau dvaro tvarte – tik kelios perkarusios karvės, kumetyno stogai įlūžę, burokai supilti rūmų kambariuose, o vienintelei tarnaitei dvarininkas užsakinėja pietus pagal Paryžiaus restoranų meniu. Jis neleidžia dukrai šnekėtis su „mužiko sūnumi“, tačiau pats paslapčiomis girdo geru vynu ūkininką, kad šis paskolintų pinigų kasmetiniam baliui. Kordušas atkakliai laukia sūnų, Varšuvos pulkininkų, kad šie grįžtų su lenkų kariuomene. Atvykus antstoliui išvaržyti dvaro, jis nusišauna koplyčioje, kurioje saugomi protėvių karstai.

 Nuorodos 
 Filmo svetainė

Kategorija:Lietuvos filmai
Kategorija:1986 filmai